বিএলআরআই সূত্র জানায়, দেশের পরিবেশে বেড়ে ওঠা নিজস্ব জাতের গলাছিলা মুরগি ও পার্বত্য চট্টগ্রামের পাহাড়ি জাতের মোরগ-মুরগির ওপর গত ২০০১ সাল থেকে গবেষণা চলছে। তবে ২০০৩ সাল থেকে মূলত মুরগির ওপর জোর দেয়া হয়। ২০১০ সালে প্রথম সফলতা আসে। সে সময়ে বিদেশী জাতের সঙ্গে ক্রস ব্রিডিংয়ের মাধ্যমে শুভ্রা নামের একটি জাত উদ্ভাবন করা হয়। আর চলতি মাসে মুরগির উত্পাদনশীলতা নিয়ে সফল গবেষণা শেষ হয়েছে। বাছাইকৃত পদ্ধতি বা ধাপে ধাপে উন্নয়নের মাধ্যমে পাওয়া এ জাতটি টাঙ্গাইল, নওগাঁ ও দিনাজপুরে বাছাইকৃত খামারিকে ৫০০-১০০০ মুরগির বাচ্চা দেয়া হবে।